Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Ulkoministeri Lieberman ilmoitti, -
ettei hän aio liittyä Netanjahun tulevaan hallitukseen.
Pääministeri Netanjahu tapasi Israelin etiopialaisen sotilaan -
liennyttääkseen rasisminvastaisista protesteista seuranneita jännitteitä.
Israelilaisturvamiehet ampuivat palestiinalaismiestä, -
joka oli yrittänyt puukottaa yhtä heistä raitiovaunupysäkillä Itä-Jerusalemissa.
Vain päivä ennen määräaikaa, -
jolloin pääministeri Netanjahun on muodostettava hallitus, -
Israel Beiteinu -puolueen johtaja, ulkoministeri Lieberman ilmoitti, -
ettei hän aio liittyä uuteen hallituskoalitioon.
Syyksi hän ilmoitti lainsäädännölliset kiistat.
Liebermanin poisjäänti nosti esiin mahdollisuuden, että Netanjahu, -
jonka Likud-puolue voitti 30 knessetin 120 paikasta, -
joutuu tyytymään kapeampaan hallitukseen -
turvatakseen enemmistön knessetissä.
Näillä näkymin Netanjahun hallituksesta tulee ilman Liebermania -
kapeampi kuin koskaan. Siitä odotetaan 61-paikkaista.
Liebermanin mukaan hänen puolueelleen -
tarjottiin koalitioneuvotteluissa kahta kabinettipaikkaa.
Se ei tyydyttänyt häntä.
Tämä hallituskoalitio -
ei harmikseni heijasta kansallisen leirin kantoja, -
eikä se ole mielemme mukainen, lievästi ilmaistuna.
Siksi päätin aivan ensiksi irtisanoutua ulkoministerin paikaltani.
Tämän tapaamisen päätteeksi -
jätän eropyyntöni pääministerille ja hallituksen kansliaan.
Annamme tietysti myös tiedotteen siitä, ettemme aio liittyä koalitioon.
Pääministeri Netanjahu tapasi eilen -
Israelin etiopialaisen sotilaan, jota poliisi oli lyönyt. Netanjahu pyrkii -
liennyttämään rasismi- ja syrjintäsyytöksistä noussutta kiukkua.
Poliisitapauksesta kipinänsä saanut rasisminvastainen protesti -
Tel Avivissa sunnuntaina muuttui yhdeksi väkivaltaisimmista -
Israelin historiassa. Mielenosoittajat kaatoivat poliisiauton, -
rikkoivat näyteikkunoita, tuhosivat omaisuutta ja heittelivät -
mellakkapoliisia pulloilla ja kivillä Rabinin aukiolla, -
joka on ollut rauhanomaisten mielenosoitusten symboli.
Olen kuullut, että sinä olet menestyksekäs opiskelija -
ja teet viikonloppuisin vapaaehtoistöitä. Eikö vain?
Olet kuulemma hyvin ahkera. On ilo tavata sinut.
Haluan kertoa sinulle, että tämä tapaus järkytti minua.
Emme voi hyväksyä mitään tällaista.
Poliisi käsittelee tapausta. Asioiden on muututtava.
Kuulin sinun myös sanoneen: ”En halua kuulla väkivaltaisuuksista.”
Se on tärkeä lausunto ja osoittaa johtajuutta.
Kenties tästä sinun pahasta koettelemuksestasi -
seuraa jotakin hyvää, Jumalan avulla.
Tilanne kiristyi, kun viikko sitten Tel Avivissa sattunut nujakka -
poliisin ja sotilaan välillä päätyi videokameralle.
Kaksi poliisia pidätettiin virastaan epäiltynä liiasta voimankäytöstä.
Israelilaispoliitikot ovat hätkähtäneet vertauksia -
Israelin tapauksen ja USA:n vastaavanlaisten tapausten välillä -
ja ovat pyrkineet rauhoittamaan tilannetta.
Tavattuaan pääministerin sotilas kertoi iloitsevansa, -
että Netanjahu otti henkilökohtaisesti kantaa tapaukseen.
Puhuimme kaikesta, mitä on tapahtunut.
Netanjahu oli selvillä tapauksesta ja hän tiesi, mistä puhui.
On rohkaisevaa, -
että tapaamisaloite tuli henkilö- kohtaisesti pääministeriltä itseltään.
Se oli hyvä tapaaminen, ja jäin hyvälle mielelle.
Olen toisaalta surullinen, että sunnuntain mielenosoitus -
kiihtyi väkivallaksi poliisia ja siviilejä vastaan.
Olen mielenosoituksen kannalla. Toivottavasti ymmärretään vielä, -
että etiopialaiset ovat osa Israelin yhteiskuntaa ja yrittävät integroitua -
yhteiskuntaan joka alalla. Rasismin on loputtava.
Kymmeniätuhansia etiopianjuutalaisia tuotiin lentokoneilla Israeliin -
dramaattisissa ja huippusalaisissa operaatioissa 1980- ja 90-luvuilla.
Etiopianjuutalaisten uskotaan olevan -
raamatullisen Danin heimon jälkeläisiä.
Etiopialaisia on noin 135 000 Israelin 8-miljoonaisesta väestöstä, -
ja he ovat pitkään valittaneet syrjintää, rasismia ja köyhyyttä.
Israelilaisturvamiehet ampuivat haavoittavasti palestiinalaismiestä, -
joka oli yrittänyt puukottaa yhtä heistä raitiovaunupysäkillä Itä-Jerusalemissa.
Monet viimeisimmistä terrori-iskuista ovat sattuneet tällä alueella.
Lähistöllä olleet turvamiehet toimivat nopeasti -
ja ampuivat ilmaan varoituslaukauksen.
Epäilty jatkoi lähestymistään ja hyökkäsi turvamiehen kimppuun, -
joka ampui toisen laukauksen miehen jalkaan. Epäilty loukkaantui, -
hänet pidätettiin ja vietiin hoitoon läheiseen sairaalaan.
Matkustajia ei loukkaantunut tapauksessa.
Lähiaikoina on tehty kolme iskua, joissa palestiinalaiskuljettajat -
ovat syösseet autonsa päin jalankulkijoita ja poliiseja.
Yksi on kuollut ja 9 haavoittunut iskuissa.
Saksan ulkoministeri Frank-Walter Steinmeier -
ja Egyptin ulkoministeri Sameh Shoukry -
tapasivat eilen Kairossa. He keskustelivat Lähi-idän kysymyksistä.
Shoukry kertoi heidän keskustelleen ydinneuvotteluista, joita Iran -
ja P5+1-maat USA, Venäjä, Kiina, Ranska, Iso-Britannia ja Saksa käyvät.
Hän toisti, että Egyptin turvallisuus -
on välttämätön Persianlahden arabimaiden turvallisuudelle.
Keskustelimme alueellisista kysymyksistä sekä niistä esteistä, -
joita Egypti, Saksa ja Eurooppa kohtaavat.
Kiihtyvä terrorismi Syyriassa, Irakissa ja Jemenissä -
on kärjistänyt näitä asioita.
Keskustelimme Iranin ja P5+1-maiden ydinsopimuksen -
mahdollisista seurauksista. Ne saattavat vaikuttaa -
Persianlahden valtioiden turvallisuuteen. Keskustelimme myös -
Persianlahden valtioiden turvallisuuden tärkeydestä ja siitä, -
että niiden turvallisuus on erottamaton osa Egyptin ja arabien turvallisuutta.
Saksan ulkoministeri tapasi myös Egyptin presidentti al-Sisin.
He keskustelivat Lähi-idän kysymyksistä -
sekä kahdenvälisten suhteiden edistämisestä.
Ranska ja Qatar solmivat eilen 6,1 mrd. euron kauppasopimuksen -
24:stä Rafale-suihkuhävittäjästä. Presidentti Hollande ylisti sopimusta -
osoitukseksi Persianlahden arabien arvostuksesta -
Ranskan alueellista strategiaa ja tiukkaa Iran-politiikkaa kohtaan.
Tämä on kolmas ranskalaishävittäjien kauppasopimus tänä vuonna.
Se seurasi Egyptin ja Intian kanssa tehtyjä kauppoja.
Sopimukseen kuuluu myös ohjuksia -
sekä Ranskan armeijan antama koulutus -
36:lle qatarilaislentäjälle ja 100:lle teknikolle.
Viranomaisten mukaan presidentti Hollanden -
ja Qatarin emiirin al-Thanin solmima sopimus -
sisältää lisäksi useiden Qatarin tiedusteluviranomaisten koulutuksen.
Kehittyneiden ranskalaisaseiden myynti on myös osoitus -
Ranskan kasvavista pyrkimyksistä edistää asemaansa Lähi-idässä.
Qataria, joka piilottelee Hamasin poliittista johtajaa Khaled Meshalia, -
pidetään yhtenä viimeisistä ja voimakkaista -
Muslimiveljeskunnan tukijoista Persianlahdella.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Palautetta voi lähettää sähköpostitse: israelnews@tv7.fi.
Ajantasaista tietoa Facebook- sivullamme TV7 Israel News.
Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Sirpa Bågman